Kristaps Sotnieks

Kristaps Sotnieks (s. 29. tammikuuta 1987 Riika, Latvian SNT, Neuvostoliitto) on latvialainen jääkiekkopuolustaja. Hän on puolustava puolustaja, joka pitää fyysisestä pelistä. Hän on pelannut urallaan KHL-liigassa 14 kautta. Hän on edustanut pääosin Dinamo Riikaa, mutta hän on pelannut kaksi kautta myös Lada Togliattissa. Latvian maajoukkueessa Sotnieks on pelannut muun muassa 13 MM- ja 2 olympiaturnausta.

Ura
Seuraura
Sotnieks on pelannut koko uransa ajan kotikaupungissaan Riiassa. Hän pelasi ensimmäiset miesten pelinsä HK Riika 2000:n paidassa kaudella 2004–2005, jolloin 17-vuotiaalle Sotnieksille kertyi pelejä sekä Valko-Venäjän että Latvian pääsarjassa, kuten myös seuraavalla kaudella 2005–2006. Kahdella seuraavalla kaudella hän pelasi siellä ainoastaan Latvian pääsarjaa. Kaudella 2007–2008 Sotnieks edusti HK Riika 2000:ta myös Continental Cupissa, jossa joukkue sijoittui toiseksi.

Kaudeksi 2008–2009 Sotnieks siirtyi pelaamaan Dinamo Riikaan kaikkien aikojen ensimmäistä KHL-kautta. Hänen ensimmäinen kautensa liigassa toi 46 runkosarja- ja kolmessa playoff-ottelussa tehot 2+1=3. Kaudella 2011–2012 Sotnieks edusti joukkuetta myös Spengler Cupissa, jossa Dinamo eteni finaaliin, mutta hävisi lopulta HC Davosille lukemin 3–2. Huhtikuussa 2012 hän teki kolmivuotisen jatkosopimuksen joukkueen kanssa. Kaudella 2013–2014 Sotnieks teki KHL:n yhden kauden piste-ennätyksensä tehoilla 5+6=11. Hän voitti kauden päätteeksi KHL:n pudotuspelien ulkopuolelle jääneiden joukkueiden kesken pelatun turnauksen, Nadežda Cupin.

Sotnieks pelasi kahdeksan kautta Dinamo Riian KHL-joukkueessa ja oli kapteenina kaudella 2015–2016. Hän vaihtoi kuitenkin seuraavaksi kaudeksi venäläiseen Lada Toljattiin, missä hän pelasi kaksi kautta. Niistä jälkimmäinen jäi kesken loukkaantumisen takia, eikä Sotnieks pelannut sen aikana kuin 17 ottelua. Sotnieks palasi Dinamo Riikaan taas kaudeksi 2018–2019.

Maajoukkueura
Sotnieks pelasi myös alle 20-vuotiaiden MM-kilpailuissa vuosina 2006 ja 2007, joista jälkimmäinen turnaus eteni I-divisioonassa ja päättyi A-lohkon hopeaan. Sotnieks pelasi myös alle 18-vuotiaiden I-divisioonan MM-kilpailuissa vuonna 2005, jolloin hän voitti B-lohkon hopeaa.

Sotnieks on edustanut Latviaa Vancouverin olympiakisoissa 2010 ja Sotšin olympiakisoissa 2014 sekä molempien turnausten karsinnoissa. Hän pelasi myös MM-kilpailuissa vuosina 2009, 2010, 2011, 2012, 2013, 2014, 2015, 2016, 2017, 2018, 2019, 2021 ja 2022. Sotnieks palkittiin vuoden 2013 turnauksessa joukkueensa top-3-pelaajana.

Tilastot
 2004–2005  HK Riika 2000  BLR  5  0  0  0  4  –  –  –  –  –  U18d1  5  0  0  0  2   HK Riika 2000  Latvia  21  2  1  3  14  2  0  0  0  4 2005–2006  HK Riika 2000  BLR  42  1  4  5  10  –  –  –  –  –  JMM  6  0  2  2  6   HK Riika 2000  Latvia  –  3  6  9  12  –  –  –  –  – 2006–2007  HK Riika 2000  Latvia  45  5  6  11  71  –  –  –  –  –  JMMd1  5  1  2  3  2 2007–2008  HK Riika 2000  Latvia  48  4  3  7  32  –  –  –  –  – 2008–2009  Dinamo Riika  KHL  46  2  1  3  34  3  0  0  0  2  OQ  3  0  1  1  2                           MM  7  0  1  1  8 2009–2010  Dinamo Riika  KHL  48  0  2  2  28  9  0  2  2  6  OK  4  1  0  1  4   Dinamo-Juniors Riika  BXL  1  0  1  1  0  –  –  –  –  –  MM  6  0  1  1  0 2010–2011  Dinamo Riika  KHL  45  2  6  8  12  11  0  1  1  4  MM  6  0  4  4  6 2011–2012  Dinamo Riika  KHL  49  2  4  6  41  6  0  1  1  2  MM  7  0  0  0  0 2012–2013  Dinamo Riika  KHL  47  3  5  8  12  –  –  –  –  –  OQ  3  0  0  0  0                           MM  7  0  0  0  12 2013–2014  Dinamo Riika  KHL  53  5  6  11  49  7  1  1  2  0  OK  5  0  1  1  0                          MM  7  1  2  3  8 2014–2015  Dinamo Riika  KHL  55  4  6  10  34  –  –  –  –  –  MM  7  0  0  0  27 2015–2016  Dinamo Riika  KHL  60  2  14  16  26  –  –  –  –  –  MM  7  1  2  3  2 2016–2017  Lada Toljatti  KHL  56  6  8  14  24  –  –  –  –  –  OQ  3  0  1  1  2               MM  7  0  2  2  0 2017–2018  Lada Toljatti  KHL  17  2  0  2  0  –  –  –  –  –  MM  8  0  2  2  0 2018–2019  Dinamo Riika  KHL  55  3  7  10  28  –  –  –  –  –  MM  7  0  1  1  0 2019–2020  Dinamo Riika  KHL  60  4  6  10  20  –  –  –  –  – 2020–2021  Dinamo Riika  KHL  26  0  4  4  4  –  –  –  –  –  MM  7  0  2  2  0 2021–2022  Dinamo Riika  KHL  27  1  1  2  10  –  –  –  –  –  OQ  3  0  0  0  2               MM  7  0  2  2  2 2022–2023  Rytíři Kladno  ČEL  44  2  8  10  26  –  –  –  –  – 2023–2024  Dragons de Rouen  Ranska  44  4  11  15  12  9  3  0  3  0 13 kautta  yhteensä  KHL  644  36  68  104  330  36  1  5  6  14

Lähteet

Viitteet

Luokka:Latvialaiset jääkiekkoilijat
Luokka:Vuonna 1987 syntyneet
Luokka:Elävät henkilöt